CELEX: 32010D0764
Language: sl
Date: 2010-12-08 00:00:00
Title: 2010/764/EU: Sklep Komisije z dne 8. decembra 2010 o sprejetju sklepa o financiranju za leto 2010 v okviru varnosti hrane (notificirano pod dokumentarno številko C(2010) 8620)

9.12.2010   
            
            
               SL
            
            
               Uradni list Evropske unije
            
            
               L 324/49
            
         SKLEP KOMISIJE
   z dne 8. decembra 2010
   o sprejetju sklepa o financiranju za leto 2010 v okviru varnosti hrane
   (notificirano pod dokumentarno številko C(2010) 8620)
   (2010/764/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1) (v nadaljnjem besedilu: finančna uredba), in zlasti člena 75 Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2) (v nadaljnjem besedilu: izvedbena pravila), in zlasti člena 90 Uredbe,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (3), ter zlasti člena 66(1)(c) Uredbe,
   ob upoštevanju naslednjega:
   
               (1)
            
            
               V skladu s členom 75 finančne uredbe in členom 90(1) izvedbenih pravil institucija ali organi, na katere je ta institucija prenesla pooblastila, pred odobritvijo izdatka iz proračuna Unije sprejme sklep o financiranju, ki določa bistvene elemente ukrepa, ki zahteva izdatke.
            
         
               (2)
            
            
               Za spremembo Uredbe (ES) št. 882/2004 so predvideni številni ukrepi, opisani v poročilu Komisije Evropskemu parlamentu in Svetu o izvajanju navedene uredbe (4), zlasti v povezavi s spremembo Direktive Sveta 96/23/ES (5) o ukrepih za spremljanje nekaterih snovi in njihovih ostankov v živih živalih in v živalskih proizvodih ter za pregled pravil o financiranju uradnega nadzora (pristojbine za inšpekcijske preglede – členi 26 do 29 Uredbe (ES) št. 882/2004).
            
         
               (3)
            
            
               Za leto 2010 se načrtuje izvedba študij o oceni morebitnih učinkov različnih možnosti revizije obstoječe evropske zakonodaje o pristojbinah za inšpekcijske preglede in o nadzoru ostankov zdravil za uporabo v veterinarski medicini v živilih živalskega izvora.
            
         
               (4)
            
            
               Člen 66 Uredbe (ES) št. 882/2004 Komisijo pooblašča, da financira ukrepe, potrebne za izvajanje Uredbe (ES) št. 882/2004, vključno z izvedbo študij.
            
         
               (5)
            
            
               Za izvedbo študij v zvezi z morebitno revizijo obstoječih pravil o nadzoru ostankov in pristojbinah za inšpekcijske preglede je primerno nameniti ustrezna finančna sredstva.
            
         
               (6)
            
            
               Ta sklep o financiranju lahko zajema tudi zamudne obresti na podlagi člena 83 finančne uredbe in člena 106(5) izvedbenih pravil.
            
         
               (7)
            
            
               Za uporabo tega sklepa je primerno opredeliti izraz „bistvena sprememba“ v smislu člena 90(4) izvedbenih pravil –
            
         SPREJELA NASLEDNJI SKLEP:
   Člen 1
   Sprejme se izvedba študij v podporo reviziji obstoječih pravil o nadzoru ostankov in pristojbinah za inšpekcijske preglede. Ta sklep je sklep o financiranju v smislu člena 75 finančne uredbe.
   Člen 2
   Največji prispevek, odobren s tem sklepom, znaša za izvajanje študij za pristojbine za inšpekcijske preglede 70 000 EUR, za nadzor ostankov pa 30 000 EUR ter se financira iz naslednje proračunske vrstice Splošnega proračuna Evropske unije za leto 2010:
   
               —
            
            
               proračunska vrstica št. 17 04 07 01.
            
         Ta sredstva lahko krijejo tudi zamudne obresti.
   Člen 3
   Skupne spremembe odobrenih sredstev za posebne ukrepe, ki ne presegajo 20 % največjega prispevka, odobrenega s tem sklepom, se ne štejejo kot bistvene spremembe, če občutno ne vplivajo na naravo in cilj delovnega programa.
   Odredbodajalec lahko take spremembe sprejme v skladu z načeli dobrega finančnega poslovodenja in načela sorazmernosti.
   Člen 4
   Ta sklep je naslovljen na imenovane odredbodajalce.
   
      V Bruslju, 8. decembra 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 248, 16.9.2002, str. 1.
   
      (2)  UL L 357, 31.12.2002, str. 1.
   
      (3)  UL L 165, 30.4.2004, str. 1.
   
      (4)  COM(2009) 334 konč.
   
      (5)  UL L 125, 23.5.1996, str. 10.
   
      PRILOGA
      Pristojbine za inšpekcijske preglede in nadzor ostankov: v okviru trenutnega pregleda so potrebne posebne informacije in analiza o morebitnih učinkih različnih možnosti za spremembo, ki jih je opredelila Komisija. Zato bo sklenjena pogodba z zunanjim svetovalcem, ki bo zbral potrebne podatke in informacije. Predvideno je, da bodo rezultati na voljo z drugim četrtletjem leta 2011.